CONTABILITATEA STOCURILOR (partea 1)

1.COSTUL DE PRODUCȚIE

1. TOMATOES & PEEPER este o societate comercială înregistrată în scop de TVA. Firma intenționează să cultive roșii și ardei în solarii, astfel că, înainte de înființarea culturilor a efectuat următoarele tranzacții:
 A construit în regie proprie solariile și le-a recepționat la costul de producție de 40.000 lei. Durata de viață a solariilor este de 4 ani, metoda de amortizare liniară.
 A achiziţionat de la o persoană juridică înregistrată în scop de TVA un sistem de irigaţii în valoare de 50.000 lei. Durata de viață a sistemului de irigații este de 10 ani, metoda de amortizare liniară.
 A achiziţionat de la o persoană juridică înregistrată în scop de TVA motocultoare în valoare de 9.000 lei. Durata de viață a motocultoarelor este de 5 ani, metoda de amortizare liniară.
Tranzacțiile de mai sus au fost efectuate în luna ianuarie anul N, lună în care toate imobilizările corporale au fost puse în funcțiune.
[bookmark: bookmark1]TOMATOES & PEEPER  înfiinţează culturile de legume în cursul lunii februarie anul N. În acest scop s-au efectuat următoarele tranzacții:
a) S-au achiziţionat de la o persoană juridică înregistrată în scop de TVA seminţe şi răsaduri: roșii – 3.200 lei, ardei – 4.600 lei și  pesticide, ierbicide şi îngrăşăminte în valoare de 3.000 lei. La efectuarea lucrărilor de plantare s-au consumat toate seminţele şi răsadurile, pesticidele, ierbicidele şi îngrăşămintele.
b) S-a înregistrat conform facturii primite de la o persoană juridică înregistrată în scop de TVA consumul de apă pentru irigat în valoare de 8.000 lei.
c) S-a înregistrat consumul de combustibil în valoare de 4.000 lei.
d) S-au înregistrat cheltuielile cu salariile aferente personalului direct productiv în sumă de 10.000 lei, CAM 2,25%.
e) La sfârșitul lunii februarie anul N s-a înregistat producția în curs de execuție  la costul de producție calculat. Alocarea cheltuielilor comune înregistrate pe fiecare tip de cultură se face în funcție de suprafața alocată fiecărei culturi: roșiile ocupă 55% din total cultură iar ardeii diferența de 45%. 
La sfârșitul lunii martie s-a înregistrat producția în curs de execuție la costul de producție calculat aferent cheltuielilor lunii martie în valoare de 16.156 lei pentru roșii și 15.419 lei pentru ardei.
La sfârșitul lunii aprilie s-a înregistrat producția în curs de execuție la costul de producție calculat aferent cheltuielilor lunii aprilie în valoare de 18.000 lei pentru roșii și 17.000 lei pentru ardei. Pentru simplificarea exemplului presupunem că la sfârșitul lunii aprilie anul N s-a obținut producția de roșii și ardei la costul de producție calculat. În baza notelor de cântar s-au obținut 2.600 Kg roșii și 3.200 Kg ardei.
La începutul lunii mai anul N se vând unei persoane juridice înregistrate în scop de TVA 2.000 Kg roșii la prețul de vânzare 30 lei/Kg.

Se cere: 
a)Calculați costul de producție aferent lunii februarie;
b)Contabilizați producția în curs de execuție aferentă lunilor februarie, martie și aprilie în variantele:
	Cazul 1: varianta stornării producției în curs de execuție la începutul lunii următoare;
	Cazul 2:  varianța fără stornarea producției în curs de execuție la începutul lunii următoare.
c) Contabilizați obținerea produselor agricole la începutul lunii aprilie;
d)Contabilizați vânzarea roșiilor.

2.COSTUL STANDARD. EVIDENȚA PRODUSELOR FINITE LA COST STANDARD

2. FLUFFY MUFFIN este o societate comercială renumită pentru prepararea celor mai delicioase brioșe. Fișa costului standard întocmită de specialiștii firmei (rețetarul bucătarului, departamentele managementul achizițiilor, marketing și contabilitate) este redată în tabelul de mai jos:
 
	Societatea FLUFFY MUFFIN  SRL
Cantitate = 12 bucăți
Fișa costului standard 

	Nr. Crt.
	Element de costuri
	Unitate măsură
	Cantitate
	Preț unitar
	Valoare cost

	0
	1
	2
	3
	4
	5 = 3 x 4

	
	Materii prime directe:
	
	
	
	

	1.1
	Faină
	Kg
	0,24
	5,3
	1,27

	1.2
	Ciocolată
	Kg
	0,15
	10
	1,5

	1.3
	Zahăr
	Kg
	0,15
	6,52
	0,98

	1.4
	Unt
	Kg
	0,1
	76
	7,6

	1.5
	Ouă
	Bucăți
	3
	1,5
	4,5

	1.6
	Praf de copt
	Kg
	0,008
	73,75
	0,59

	1.7
	Esență vanilie
	L
	0,01
	511,25
	5,11

	1.8
	Sare
	Kg
	0,005
	2,29
	0,01

	1. Cost materii prime = 1.1+1.2+1.3+1.4+1.5+1.6+1.7+1.8
	21,56

	 
	Manoperă directă:
	
	
	
	

	2.1
	Preparare 
	Ore
	0,25
	23,75*)
	5,94

	2.2
	Ornare
	Ore
	0,13
	23,75
	3,09

	2.3
	Ambalare
	Ore
	0,17
	23,75
	4,04

	2.
	Cost manoperă = 2.1 + 2.2 + 2.3
	Ore
	0,55
	23,75
	13,07

	3. Costuri directe = 1 + 2
	34,63

	4.
	Costuri indirecte de producție: =  56% x costuri directe

	34,63 x 0,56
= 19,40

	5.
	Cost de producție total = 3+4 
	12 bucăți
	
	
	54,03

	6.
	Cost de producție unitar
	Bucată
	
	
	54,03 lei/12 bucăți = 4,502 lei/bucată

	*) 2 salariați, cu salariu lunar, inclusiv CAM: 3.800 lei, pentru 160 ore/lună angajat
Rezultă: 1 oră manoperă directă = (2 angajați x 3.800 lei)/320 ore = 23,75 lei/oră



La data de 01.03 anul N FLUFFY MUFFIN are în stoc 50 de brioșe (brioșele nevândute din ziua precedentă). Soldul inițial al contului 348 reprezentând diferențe de preț nefavorabile este 1.500 lei. În cursul lunii martie anul N FLUFFY MUFFIN prepară 4.500 brioșe și vinde 4.530 brioșe la un preț de vânzare de 7 lei/brioșă. 
La sfârșitul lunii martie anul N departamentul contabilitate determină costul de producție efectiv în valoare de 5,10 lei/brioșă. 
La sfârșitul primului trimestru FLUFFY MUFFIN distribuie dividende interimare, astfel că trebuie să întocmească situațiile financiare interimare.

Se cere: Presupunând că sunteți tânărul stagiar angajat al departamentului contabilitate, directorul economic vă cere să:
a)Contabilizați obținerea brioșelor;
b)Contabilizați vânzarea brioșelor;
c)Precizați cu ce valoare vor figura brioșele în situațiile financiare interimare (bilanțul contabil).

3. COMERȚUL CU RIDICATA (EN-GROS) VERSUS COMERȚUL CU AMĂNUNTUL (EN- DETAIL)

[bookmark: _Hlk160613898]3. RED CARPET este un depozit (angrosist) înregistrat în scop de TVA care deține la începutul lunii martie N un stoc de covoare în valoare de 10.000 lei (8.000 lei cost de achiziție + 2.000 lei adaos comercial). În cursul lunii martie depozitul achiziționează pe bază de factură, de la o fabrică de covoare înregistrată în scop de TVA covoare la costul de achiziție de 4.000 lei și realizează recepția conform notei de recepție. Ulterior, vinde pe bază de factură către magazinul detailist COCOR, înregistrat în scop de TVA covoare la prețul de vânzare 9.000 lei. În vederea descărcării de gestiune se utilizează metoda global-valorică, adaosul comercial practicat de către depozit fiind 25%.
Magazinul COCOR (detailistul) care cumpără covoarele deține la începutul lunii martie un stoc de covoare în valoare de 90.750 lei (50.000 lei cost de achiziție + 25.000 lei adaos comercial + 15.750 lei TVA neexigibilă). COCOR este înregistrat în scop de TVA. Așadar COCOR cumpără pe bază de factură covoarele de la RED CARPET și realizează recepția pe baza notei de recepție. Ulterior magazinul COCOR efectuează următoarele tranzacții în cursul lunii martie:
Pe data de 10.03.N vinde covoare către clienți persoane fizice cu încasare cash pe baza bonului fiscal încasând 15.000 lei; banii încasați sunt depuși în contul bancar;
 Pe data de 15.03.N vinde covoare către clienți persoane fizice cu încasare de pe carduri în baza POS-ului instalat în magazin încasând 30.000 lei;
 Pe data de 22.03.N vinde covoare către clienți persoane fizice tot cu încasare de pe carduri în baza POS-ului instalat în magazin încasând 25.000 lei.
 La sfârșitul lunii martie covoarele rămase în stoc sunt transferate la un alt magazin al aceleiași firme COCOR (COCOR este de fapt un lanț de magazine).
În vederea descărcării de gestiune se utilizează metoda global-valorică, adaosul comercial practicat de către magazin fiind 50%.

Se cere: 
1.Contabilizați în cazul depozitului:
a)Achiziția covoarelor;
b)Recepția covoarelor;
c)Vânzarea covoarelor;
2.Contabilizați în cazul magazinului:
a)Achiziția covoarelor;
b)Recepția covoarelor;
c)Vânzarea covoarelor;
d) Transferul mărfurilor rămase în stoc la altă gestiune a aceluiași lanț de magazine.

4. VÂNZĂRI DE STOCURI CU DREPT DE RETUR

4. Începând cu luna iunie a anului anul N societatea ALIA (având ca obiect de activitate producerea și comercializarea de aparate și sisteme de filtrare a apei), derulează un contract pentru furnizarea lunară a unui număr de 1.550 bucăți căni de filtrare a apei, cu magazinul MAG. Cănile de filtrare sunt dotate cu un filtru, prevăzut a fi înlocuit în medie la 30 de zile de utilizare sau la un număr fix de utilizări. Contractul prevede, de asemenea, asigurarea livrării lunare și a unui număr de filtre, egal cu cel al cănilor ce vor fi livrate lunar. Costul de producție al unei căni este de 50 lei/bucată, iar al unui filtru este de 9 lei/bucată. Perioada de derulare a contractului este de 24 de luni, iar în contractul încheiat sunt prevăzute și clauze specifice privind condițiile de returnare a produselor. Prețul de livrare al unei căni este de 80 lei/bucată, iar al unui filtru de 18 lei/buc/bucată. Plata se efectuează la 5 zile de la livrare, în cadrul aceleiași luni. Livrările către MAG au fost efectuate potrivit clauzelor contractuale în perioada iunie N - noiembrie N.
Ipoteza 1: Din cauza unor probleme apărute în rețeaua de aprovizionare a societății ALIA cu materiale necesare realizării dispozitivelor de filtrare (filtrele) ce sunt înlocuite periodic, începând cu luna noiembrie N societatea nu a mai putut onora clauza din contract referitoare la livrarea suplimentară a unui număr de filtre egal cu cel al cănilor, fapt pentru care, în luna decembrie N, conducerea MAG decide sistarea contractului și returnarea către ALIA, a stocului reprezentat de cănile nevândute la data sistării contractului, respectiv returnarea unui număr de 1.250 căni. 
Ipoteza 2: Din cauza unor probleme apărute în rețeaua de aprovizionare a societății ALIA, începând cu luna decembrie N societatea nu a mai putut onora clauza din contract referitoare la livrarea suplimentară a filtrelor, fapt pentru care, în luna ianuarie N+1, conducerea MAG decide sistarea contractului și returnarea către societatea ALIA, în cursul lunii februarie N+1, a stocului reprezentat de cănile nevândute la data sistării contractului, respectiv returnarea unui număr de 1.250 căni. 
PRECIZARE: Cele două societăți sunt neînregistrate în scop de TVA.

Se cere: 
1.Contabilizați în ipoteza 1:
a)Vânzările perioadei iunie-octombrie și vânzările lunii noiembrie
b)În luna decembrie returul produselor și încasarea sumelor plătite în plus
2.Contabilizați în ipoteza 2:
a)Vânzările perioadei iunie-noiembrie și vânzările lunii decembrie
b)Precizați ce înregistrări contabile se efectuează la data de 31.12.N.
c) Precizați ce înregistrări contabile se efectuează în luna februarie N+1.

5. CONTABILITATEA STOCURILOR AFLATE LA TERȚI

5.ARIADNA este un depozit înregistrat în scop de TVA care vinde mătăsuri dar și rochii de mătase pe care le obține de la TAILORED CLOTHES croitorie înregistrată în scop de TVA căreia îi trimite spre prelucrare mătăsurile. Adaosul comercial practicat pentru mătase este 25% iar pentru rochiile de mătase 20%. La începutul lunii martie anul N ARIADNA achiziționează de la o fabrică înregistrată în scop de TVA 100.000 metri mătase x 400 lei/metru. Toată mătasea este trimisă spre prelucrare croitoriei, în urma prelucrării obținându-se 33.000 rochii de mătase. Factura trimisă de TAILORED CLOTHES cuprinde: manoperă prelucrare 13.000.000 lei, transport 5.000.000 lei. Pentru fabricarea rochiilor TAILORED CLOTHES a consumat toată mătasea.

Se cere: 

1. Contabilizați în cazul depozitului:
a) Achiziția stocului de mătase și a adaosului comercial;
b) Trimiterea spre prelucrare la croitorie a stocului de mătase;
c) Factura primită de la croitorie și primirea rochiilor;
d) Care va fi prețul de vânzare al rochiilor în depozit?
2. Precizați ce înregistrări contabile efectuează croitoria.


6. PARTICULARITĂȚI PRIVIND CONTABILITATEA AMBALAJELOR

6. ESPLANADA este o persoană juridică înregistrată în scop de TVA care în vederea aprovizionării cu roșii efectuează următoarele tranzacții:
Cazul 1: Achiziționează de la furnizorul TOMATA, persoană juridică română înregistrată în scop de TVA 2.000 Kg de roșii care sunt livrate de furnizor în 400 de lădițe de lemn care circulă în regim de restituire. Costul unitar de achiziție al unui kg de roșii este de 13 lei/Kg. Până la restituirea ambalajelor TOMATA reține valoarea de 20 lei/ladiță. Din totalul celor 400 de lădițe primite de la furnizor ESPLANADA restituie doar 375 de lădițe, restul fiind deteriorate. Lădițele deteriorate vor fi facturate ulterior de furnizorul TOMATA.
Cazul 2: Achiziționează de la furnizorul TOMATA 2.000 Kg roșii livrate în 400 de lădițe de lemn care circulă în regim de facturare. Costul unitar de achiziție al unui Kg de roșii este de 13 lei/Kg. Costul de achiziție unitar al unei lădițe este de 20 lei/lădiță existând posibilitatea ca ele să fie returnate. Din totalul celor 400 de lădițe primite de la furnizor  ESPLANADA restituie doar 375 de navete, restul fiind deteriorate.

Se cere: precizați în cazul firmei ESPLANADA:

a) Ce înregistrări contabile efectuează la achiziția mărfurilor și a ambalajelor;
b) Ce înregistrări contabile efectuează la restituirea ambalajelor;
c) În cazul primei variante ce înregistrări contabile efectuează la primirea facturii privind lădițele deteriorate?

7. TOMATA, persoană juridică română înregistrată în scop de TVA este principalul furnizor de roșii pentru ESPLANADA și ea înregistrată în scop de TVA. Presupunem că, în cursul perioadei analizate între cele două firme au loc  următoarele tranzacții: 
Cazul 1: TOMATA vinde firmei ESPLANADA 2.000 de Kg de roșii livrate în lădițe de lemn, prețul de vânzare unitar pentru un kg de roșii fiind 13 lei/Kg. În cazul nostru este vorba de 400 de lădițe care circulă în regim de restituire. Până la restituire TOMATA reține valoarea de 20 lei/lădiță. Presupunem că ESPLANADA restituie 375 de lădițe, restul fiind deteriorate. Ca atare TOMATA facturează ulterior lădițele. Pentru descărcarea de gestiune reținem următoarele informații: costul de achiziție unitar al roșiilor a fost de 12 lei/Kg iar al lădițelor de 18 lei/lădiță.
Cazul 2: TOMATA vinde firmei ESPLANADA 2.000 de Kg de roșii livrate în lădițe de lemn, prețul de vânzare unitar pentru un Kg de roșii fiind 13 lei/Kg. În cazul nostru este vorba de 400 de lădițe care circulă în regim de facturare. Prețul de vânzare al unei lădițe este de 20 lei/lădiță. Există posibilitatea ca lădițele să fie returnate total sau parțial de către client.
Se cere: Precizați în cele două cazuri ce înregistrări contabile va efectua firma TOMATA.

8. Societatea comercială MURZIK în calitate de comerciant efectuează în cursul lunii ianuarie anul N următoarele tranzacții:
1. Cumpără 50 de sticle de suc Schweppes la 1,5 litri, la un cost de achiziție unitar de 12 lei/sticlă plus 0,5 lei/sticlă, reprezentând garanția;
2. Dintre cele 50 de sticle achiziționate, vinde 30 de sticle unui client la prețul de vânzare de 13 lei/sticlă și încasează și garanția de 0,5 lei/sticlă;
3. Ulterior, clientul returnează 5 sticle și primește banii înapoi;
4. 10 sticle dintre cele achiziționate se sparg;
5. În cursul lunii ianuarie anul N, societatea comercială MURZIK primește, la punctul de colectare, 100 de sticle de la diferiți clienți fără să cunoască de unde s-au cumpărat sticlele. O parte din clienți primesc vouchere care pot fi utilizate doar la societatea comercială MURZIK în sumă de 35 de lei (70 de sticle x 0,5 lei/sticlă) și o altă parte primesc numerar în valoare de 15 lei (30 de sticle x 0,5 lei/sticlă);
[bookmark: _Hlk218777110]6. Automatul utilizat de societatea comercială MURZIK înștiințează administratorul SGR că s-au colectat 100 de sticle. Societatea RetuRo SA emite o autofactură pe care trece tariful de gestionare pe care îl va încasa comerciantul, în plus față de valoarea garanției care va fi returnată comerciantului în valoare de 19,15 lei (100 sticle x 0,1915 lei/sticlă);
7. Se regularizează garanția plătită distribuitorului sau furnizorului cu garanția reținută de la clienții cărora li s-au vândut produsele cu ambalaje pentru care s-a reținut garanția;
8. Ulterior, un client al societății comerciale MURZIK vine cu 50 de vouchere (dintre cele 70 emise) și le folosește la cumpărături, achiziționând produse în valoare de 121 lei;
9. Alte 18 vouchere sunt transformate în numerar de către clienți;
10. Restul de 2 vouchere expiră și societatea comercială MURZIK notifică RetuRo în acest sens, trimițându-i suma aferentă.
Se cere: contabilizați tranzacțiile de mai sus.

